כיצד מתבצעת דיאטת לחם?
הפחמימות המוצעות בתפריט המובנה על בסיס דיאטת הלחם, הינן עשירות בסיבים תזונתיים ובויטמינים מסוג B. כך, בין הפחמימות המוצעות ניתן למצוא לחם מחיטה מלאה, קטניות, גריסים, נבטי חיטה ועוד. חשוב להדגיש כי לא כל הפחמימות מותרות בעת שימוש בדיאטת לחם, כאשר בין אלו שיש להימנע מצריכתן מצויים סוכר, דבש, מיצים ושוקולד. לצד זאת, דיאטת הלחם דוגלת בשתייה של משקאות דיאטטים, תה, קפה ומים בכמות גדולה.
מהם יתרונות השימוש בדיאטת לחם?
ובכן, מלבד השלה רציפה של קילוגרמים מיותרים, מעניקה דיאטת הלחם למשתמש בה, כאמור, הרגשת שובע ומצב רוח כללי טוב. בתוך כך, דיאטת הלחם הינה מגוונת ואינה דורשת ספירת קלוריות, המאופיינת לרוב בתחושת תסכול ושעבוד. בנוסף, טוענים תומכיה של הדיאטה כי זו מסייעת בהורדת כולסטרול ומשפרת את מצב עור הגוף והפנים. חשוב לציין, כי יש להיעזר בשירותיה של דיאטנית מומחית לצורך בניית תפריט מאוזן המתאים באופן אידיאלי למבקש לרדת במשקל, וזאת בכדי להבטיח הרזיה בריאה ויעילה לאורך זמן.